Vergadering bring dalk einde aan busstakingPiotrans en die Suid-Afrikaanse munisipalewerkersunie (Samwu) vergader Dinsdag in ŉ poging om ŉ einde te bring aan die staking van Rea Vaya-busbestuurders. Piotrans bedryf saam met Litsamaiso die busse in Johannesburg. “Die maatskappy gaan om 10:00 met die vakbond se prokureurs vergader om ŉ ooreenkoms, wat Maandagaand opgestel is, te finaliseer,” het Dumisani Mntambo, Poitrans se woordvoerder, gesê. “Ons behoort teen vanmiddag ŉ aankondiging te maak.” Busbesbestuurders wat lede is van Samwu het Maandag met ŉ onbepaalde staking begin oor die maatskappy se skofstelsel, en verskeie pendelaars gestrand gelaat. Die busse het Maandagmiddag beperkte diens gelewer. Die Gautengse provinsiale verkeerspolisie het pendelaars versoek om van alternatiewe vervoer gebruik te maak. – SAPA